SET เสี่ยงปรับฐานตามตปท. เซ่น 2 ปัจจัยกดดัน “โควิด” ระบาดซ้ำ-ราคาน้ำมันร่วง
SET เสี่ยงปรับฐานตามตปท. เซ่น 2 ปัจจัยกดดัน “โควิด” ระบาดซ้ำ-ราคาน้ำมันร่วง
18 มิ.ย. 2563

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะปรับฐานตามตลาดต่างประเทศ โดยตลาดหุ้นในภูมิภาคเอเชียเช้านี้ต่างติดลบกันแต่ไม่มาก เช่นเดียวกับตลาดสหรัฐฯที่ปรับตัวลง จากความกังวลสถานการณ์การแพร่ระบาดไวรัสโควิด-19 ระลอกสองในจีน ที่จำนวนผู้ติดเชื้อยังเพิ่มขึ้นอยู่
นอกจากนี้ราคาน้ำมันก็ปรับตัวลงหลังสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐพุ่งขึ้นในสัปดาห์ที่ผ่านมา
อย่างไรก็ดียังต้องติดตามสถานการณ์การแพร่ระบาดไวรัสโควิด-19 และทิศทางราคาน้ำมัน ส่วนบ้านเราให้ติดตามเรื่อง Travel Bubble และติดตามเรื่องที่ธนาคารแห่งประเทศไทย (ธปท.) ขอให้แบงก์-นอนแบงก์ปรับลดดอกเบี้ย เพื่อลดภาระประชาชนจากวิกฤติโควิด
พร้อมให้แนวรับ 1,365-1,358 จุด ส่วนแนวต้าน 1,383-1,390 จุด